***Gone in 60 seconds*** er en amerikansk spillefilm i sjangeren action/thriller fra år 2000. Filmen handler om Randall «Memphis» Raines (spilt av Nicolas Cage), en biltyv som er bedre enn noen annen til å stjele biler, men blir nødt til å stjele 50 luksusbiler på fire dager for å forhindre at broren blir drept. Filmen ble regissert av Dominic Sena.

Sammendrag
----------

Kip Raines (spilt av Giovanni Ribisi) er en ambisiøs, men uheldig bil-tyv, i Los Angeles. Han samarbeider med gjengen sin for å stjele femti eksklusive og kostbare kjøretøy på oppdrag fra Raymond Calitri (spilt av Christopher Eccleston) en britisk gangster som står bak det aller meste av organisert kriminalitet i Long Beach-området. Kip stjeler en Porsche 996 ved å knuse et bil-vindu med en murstein, og blir deretter med i et improvisert gateløp. Hans hensynsløse kriminelle oppførsel tiltrekker seg etterhvert oppmerksomhet fra politiet. Kip og gjengen hans unngår så vidt å bli arrestert, men de blir tvunget til å forlate lageret med de bilene de allerede hadde stjålet så langt. Etterforskerne Castlebeck (spilt av Delroy Lindo) og Drycoff (spilt av Timothy Olyphant) tar beslag i alle de stjålne bilene.

Calitri kidnapper Kip, og truer med å drepe ham for å ha mislyktes med alle de stjålne bilene. Calitris medarbeider, Atley Jackson (spilt av Will Patton) er sympatisk til Kips situasjon. Han forklarer Kips prekære situasjon til Kips eldre bror, Randall "Memphis" Raines (spilt av Nicolas Cage) en tidligere bil-tyv, som nå forsøker å leve en lovlig tilværelse. Memphis tar kontakt med Calitri i ett forsøk på å løse Kips problemer. Calitri samtykker i å løslate Kip, men bare dersom Memphis klarer å stjele de femti bilene Calitri ønsker seg i løpet av 72 timer. Dersom bilene ikke blir levert i tide, kommer Calitri til å drepe Kip som hevn.

Memphis besøker hans tidligere mentor Otto Halliwell (spilt av Robert Duvall) og de samler et mannskap blant Memphis sine tidligere kriminelle gjeng. Disse inkluderer Donny Astricky og Sphynx, samt Sara "Sway" Wayland (spilt av Angelina Jolie) som nå arbeider som mekaniker og bartender, og som tidligere hadde et romantisk forhold til Memphis. Kip og mannskapet hans melder seg frivillig til å hjelpe. Memphis innser at politiet kommer til å være på vakt for planene deres, og ønsker at gjengen skal stjele samtlige kjøretøy så raskt som mulig - helst i løpet av bare tolv timer. Gruppen begynner å identifisere bilene, og de gir hver enkelt bil ett kvinnelig navn slik at de kan snakke om bilene uten at politiet innser hva de egentlig snakker om.

Den aller siste bilen på listen er en Ford Shelby GT500 fra 1967, som får gir kallenavnet "Eleanor" i gjengen. Memphis insisterer på å redde denne bilen helt til sist. Han har forsøkt å stjele en "Eleanor" ved flere anledninger i fortiden, men alle disse forsøkene endte i katastrofe. Når han speider etter kostbare biler, møter Memphis på etterforskerne Castlebeck og Drycoff. Selv om de ikke kan sikte ham for noen forbrytelse, advarer de ham om at de følger nøye med på alle aktivitetene hans, og at han kommer til å bli arrestert hvis han begår den minste overtredelse av loven. Etterforskerne snakker deretter med en informant som forteller dem at noen av Kips tidligere Mercedes-tyviri ble gjennomført ved utstyr som ble bestilt direkte fra Hamburg, Tyskland. Politiet begynner å følge spesifikt med på slike luksus-biler av ett spesifikt merke.

Før et tyveri begynner, stjeler et medlem av Kips mannskap impulsivt en Cadillac Eldorado som egentlig ikke var en del av planen deres. Men han fant bilen uten eier i nærheten, og med en nøkkel stående i bilen. Gjengen åpner bagasjerommet, og oppdager store mengder heroin. Gjengen krangler om hva de burde gjøre med bilen og innholdet, når Castlebeck og Drycoff plutselig dukker opp igjen. Memphis og gjengen påstår at bilen tilfeldigvis ble brakt til verkstedet deres for å få noe arbeid utført på den. Castlebeck later som han tror på denne historien. Men etterpå forteller han til Drycoff at han la merke til at Memphis hadde en liste over alle politifolk som hadde vakt den kvelden, og han mener dette beviser at noe er under oppseiling - og Memphis garantert er involvert.

Den kvelden lykkes gjengen med de fleste av deres første tyverier. De leverer bilene til Calitri. Når Memphis og gjengen forbereder seg på å stjele en kostbar Mercedes, oppdager han at Castlebeck og Drycoff holder øye med dem. Gjengen blir derfor tvunget til å forlate disse bilene. I stedet bestemmer de seg for å bryte seg inn og stjele en annen Mercedes som politiet tidligere tok beslag i. De distraherer en vakt, og stjeler en Mercedes. Men denne planen går skeis når hunden til Otto spiser nøklene til den stjålne bilen. De blir dermed forsinket frem til nøklene har gått gjennom hundens fordøyelse, og kommer ut igjen. Imidlertid lykkes de til slutt.

Ett nytt problem oppstår når et medlem av Kips gjeng, som hadde fått beskjed om å holde seg i bakgrunnen, velger å gjemme seg i varebilen deres og ødelegge tyveriet av en Cadillac Escalade. Dette fører til en kort politi-jakt. Kip blir skadd i skuddvekslingen, og må til sykehus. I mellomtiden gjenoppretter Memphis og Sway deres gamle forhold når de samarbeider om å stjele en Plymouth Barracuda. Castlebeck, rasende over at han fremdeles ikke har klart å ta Memphis på fersken, velger å fokusere på en Shelby GT500. Han kjenner til Memphis sin forkjærlighet for denne bilen, og dens sjeldenhet. Politiet oppdager at finnes veldig få slike registrerte biler av dette merket og modellen i Long Beach-området.

Akkurat i det Memphis er i ferd med å stjele en "Eleanor" kommer politiet. Dette fører til en farlig bil-jakt gjennom byen, med mange politibiler og et helikopter som følger etter ham. Memphis klarer til slutt å komme seg unna, og leverer den nå skadde bilen til Calitri. Men han mener at Memphis var forsinket, og bilen var alt for skadd, så Calitri nekter å godta bilen. Calitri krever at håndlangerne hans skal drepe Memphis. I mellomtiden kaprer Kip og Atley en kran for å slå ut vaktene og redde Memphis. Men Calitri kommer seg unna ved å flykte inn i et lager ved havnen. Akkurat da kommer Castlebeck og Drycoff også dit. Calitri forsøker å skyte Castlebeck. Men Memphis tar Calitri i bakhold, og skyver ham over et rekkverk. Dette redder livet til Castlebeck.

Men Calitri faller flere etasjer ned, og dør av skadene. Castlebeck bemerker at Memphis nettopp reddet livet hans, og bestemmer seg for å la Mephis gå i stedet for å arrestere ham. Til gjengjeld forteller Memphis hvor Castlebeck kan finne et containerskip fullt av stjålne biler, og arrestere resten av Calitris mannskap. Memphis og gjengen hans feirer deretter med grillmat. Kip røper at han nylig har solgt motorsykkelen sin, for å kjøpe en rusten, falleferdig Shelby GT500 fra 1967. Denne bilen gir han til Memphis, som takk for at Mephis reddet livet hans. Memphis og kjæresten Sway har lyst til å kjøre en tur. Men filmen avsluttes med at bilen går i stykker, rett etter at de har kjørt ut av garasjen.

Rolleliste
----------

* Nicolas Cage – *Randall «Memphis» Raines*
* Angelina Jolie – *Sara «Sway» Wayland*
* Giovanni Ribisi – *Kip Raines*
* Delroy Lindo – *Det. Roland Castlebeck*
* Will Patton – *Atley Jackson*
* Christopher Eccleston – *Raymond Calitri*
* Chi McBride – *Donny Astricky*
* Robert Duvall – *Otto Halliwell*
* Scott Caan – *Tumbler*
* Timothy Olyphant – *Det. Drycoff*
* William Lee Scott – *Toby*
* Vinnie Jones – *The Sphinx*
* James Duval – *Freb*
* T.J. Cross – *(speilmann)*
* Frances Fisher – *Junie*
* Grace Zabriskie – *Helen Raines*
* Lois Hall – *(gammel dame)*

Listen over biltyveriene
------------------------

Alle bilene, som var bestilt av Calitri, hadde kodenavn:

1. 1999 Aston Martin DB7 – *Mary*
2. 1962 Aston Martin DB1 – *Barbara* (Egentlig Aston Martin DB4 GT Zagato)
3. 1999 Bentley Arnage – *Lindsey*
4. 1999 Bentley Azure – *Laura*
5. 1964 Bentley Continental – *Alma*
6. 1959 Cadillac El Dorado – *Madeline* (Egentlig '62 Cadillac Coupe de Ville)
7. 1958 Cadillac Eldorado Brougham – *Patricia*
8. 1999 Cadillac Escalade – *Carol*
9. 2000 Cadillac El Dorado STS – *Daniela*
10. 1957 Chevrolet Bel Air Convertible – *Stefanie*
11. 1969 Chevrolet Camaro Z28 – *Erin*
12. 1953 Chevrolet Corvette – *Pamela*
13. 1967 Chevrolet Corvette Stingray L71 – *Stacey*
14. 2000 Ford F-serie F-350 4x4 Modifisert Pickup – *Anne* (Egentlig F-250)
15. 1971 DeTomaso Pantera – *Kate*
16. 1969 Dodge Charger Daytona- *Vanessa*
17. 1998 Dodge Viper Coupe GTS – *Denise*
18. 1995 Ferrari 355 B – *Diane*
19. 1997 Ferrari 355 F1 – *Iris*
20. 1967 Ferrari 265 GTB/4 – *Nadine* (egentlig Ferrari 275 GTB/4.)
21. 1999 Ferrari 550 Maranello – *Angelina*
22. 1987 Ferrari Testarossa – *Rose*
23. 1956 Ford T-Bird – *Susan*
24. 2000 GMC Yukon – *Megan*
25. 1999 Hummer H1 – *Tracey*
26. 1999 Infiniti Q45 – *Rachel*
27. 1994 Jaguar XJ220 – *Bernadene*
28. 1999 Jaguar XK8 Coupe – *Deborah* (Egentlig Jaguar XJ8)
29. 1990 Lamborghini LM SUV – *Gina* (Egentlig 1994 Lamborghini Diablo SE30. LM SUV er ekstremt sjeldne.)
30. 1999 Lexus LS 400 – *Hillary*
31. 1999 Lincoln Navigator – *Kimberley*
32. 1957 Mercedes Benz 300 SL/Gullwing – *Dorothy*
33. 1999 Mercedes Benz CL 500 – *Donna*
34. 1999 Mercedes Benz S 600 – *Samantha* (Egentlig Mercedes Benz S 500)
35. 1998 Mercedes Benz SL 600 – *Ellen*
36. 1950 Mercury Custom – *Gabriela*
37. 1971 Plymouth Hemi 'Cuda – *Shannon*
38. 1969 Plymouth Road Runner – *Jessica* (Egentlig en mer sjelden, Plymouth Road Runner Superbird er med i filmen.)
39. 1965 Pontiac GTO – *Sharon*
40. 1999 Porsche 996 – *Tina*
41. 2000 Porsche Boxster – *Marsha*
42. 1961 Porsche 356B Speedster – *Natalie*
43. 1988 Porsche 959 – *Virginia*
44. 1997 Porsche 911 Twin Turbo – *Tanya*
45. 2000 Rolls-Royce *Park Ward* limousine – *Grace*
46. 1966 Shelby AC Cobra – *Ashley*
47. 1967 Shelby Mustang GT 500 – *Eleanor*
48. 2000 Toyota Land Cruiser – *Cathy*
49. 1998 Toyota Supra Turbo – *Lynn*
50. 2000 Volvo Turbo Wagon R – Lisa (Mer eksakt, Volvo V70 R.)

Eksterne lenker
---------------

* (en) *Gone in 60 seconds* på Internet Movie Database Rediger på Wikidata

* (no) *Gone in 60 seconds* hos Filmfront Rediger på Wikidata

* (sv) *Gone in 60 seconds* i Svensk Filmdatabas Rediger på Wikidata

* (da) *Gone in 60 seconds* i Danmark Nationale Filminstitut Rediger på Wikidata

* (en) *Gone in 60 seconds* på AllMovie Rediger på Wikidata

* (fr) *Gone in 60 seconds* på Allociné Rediger på Wikidata

* (nl) *Gone in 60 seconds* på MovieMeter Rediger på Wikidata

* (en) *Gone in 60 seconds* på Turner Classic Movies Rediger på Wikidata

* (en) *Gone in 60 seconds* på American Film Institute Rediger på Wikidata

* (en) *Gone in 60 seconds* på Rotten Tomatoes Rediger på Wikidata